Upravni odjel za gospodarstvo

KLASA: 940-01/08-01/184

URBROJ: 2178/01-05-08-02

Slavonski Brod, 02. rujna 2008. godine

Gradsko poglavarstvo

- ovdje-

PREDMET: 
Uknjižavanje garaža u vanknjižnom privatnom vlasništvu

                        Marijančević Tomica


Upravni odjel za gospodarstvo zaprimio je zahtjev Marjančević Tomice, zastupanog po odvjetnici Jeleni Demetrović, Petra Krešimira IV, Slavonski Brod za uknjižbu garaže smještene na k.č. br. 4595/7, k.o. Brod, neplodno u Naselju Kralja Tomislava, ukupne površine 18 m2.
Uz zahtjev je ista priložila rješenje Sekretarijata opće uprave u Slavonskom Brodu iz kojeg je vidljivo da je Marjančević Tomica utvrđen najpovoljnijim sudionikom natječaja za prodaju građevinskog zemljišta za izgradnju garaže u Naselju Kralja Tomislava, k.č. br. 4595/7, k.o. Brod, te Priznanicu Zavoda za platni promet od 09.03.1994 iz koje je razvidno da je isti izvršio uplatu za navedeno zemljište.


Na navedenoj garaži Grad se upisao kao vlasnik, zato što je u trenutku provođenja ispravnog postupka Grad bio vlasnik zemljišta na kojem je izgrađena garaža, a kako Zemljišno-knjižni odjel Općinskog suda nije imao saznanje tko je vlasnik navede garaže na istu je upisao Grad.


S obzirom da je cilj omogućiti građanima što bržu uknjižbu prava vlasništva predlaže se Gradskom poglavarstvu donošenje zaključka kojim će se ovlastiti punomoćnik Grada da u ispravnom postupku prizna pravo vlasništva gore navedenom podnositelju zahtjeva.

